CELEX: 62020TN0613
Language: bg
Date: 2020-10-03 00:00:00
Title: Дело T-613/20: Жалба, подадена на 3 октомври 2020 г. — Junqueras i Vies/Парламент

16.11.2020   
            
            
               BG
            
            
               Официален вестник на Европейския съюз
            
            
               C 390/48
            
         
      Жалба, подадена на 3 октомври 2020 г. — Junqueras i Vies/Парламент
      (Дело T-613/20)
      (2020/C 390/65)
      Език на производството: испански
      
         Страни
      
      
         Жалбоподател: Oriol Junqueras i Vies (Сант Хоан де Вилаторада, Испания) (представител: A. Van den Eynde Adroer, адвокат)
      
         Ответник: Европейски парламент
      
         Искания
      
      Жалбоподателят моли Общия съд да приеме за подадена в срок жалбата срещу обжалвания акт, заедно с приложенията към нея, да приеме тази жалба за допустима и въз основа на нея да обяви обжалвания акт, предмет на настоящото производство, за нищожен, както и да осъди ответника да заплати съдебните разноски.
      
         Основания и основни доводи
      
      Настоящата жалба е насочена срещу решението на Европейския парламент, обявено от неговия председател Sassoli в пленарното заседание от 23 юли 2020 г. — с оглед на решението на [испанската] Junta Electoral Central (Централна избирателна комисия) от 3 януари 2020 г., последвано от решението на Tribunal Supremo (Върховен съд) от 9 януари 2020 г., и на решението на Съда на Европейския съюз от 19 декември 2019 г. по дело C-502/19, свързано с г-н Junqueras — да обяви за член на Европейския парламент г-н Jordi Solé i Ferrando на мястото на г-н Oriol Junqueras i Vies.
      В подкрепа на жалбата си жалбоподателят посочва пет основания.
      
                  1.
               
               
                  Първо основание, изведено от нарушение на правата на г-н Oriol Junqueras i Vies по член 41 (параграфи 1 и 2) и член 47 от Хартата на основните права на Европейския съюз [наричана по-нататък „Хартата“] посредством процедурата по приемане на решенията и поради това, че въпросът е станал предмет на разглеждане от Общия съд на Европейския съюз (дело Т—24/20), а обезпечителните мерки — от Съда на Европейския съюз (дело С—201/20); както и от нарушение на член 13, параграф 3 от Акта за избиране на членове на Европейския парламент (1976 г.) и на член 4, параграфи 4, 7 и 8 от Правилника за дейността на Европейския парламент.
                  
                              —
                           
                           
                              В това отношение се твърди, че член 13, параграф 3 от Акта за избиране на членове на Европейския парламент (1976 г.) и член 4, параграф 7 от Правилника за дейността на Европейския парламент трябва да се тълкуват в смисъл, че изискват провеждането на процедура, която е в съответствие с предоставените с посочените разпоредби права и позволява изтъкване и проверка на изключения от обявяването на мястото на г-н Oriol Junqueras i Vies за свободно и на незаконосъобразността на заместването му от друг евродепутат.
                           
                        
            
                  2.
               
               
                  Второ основание, изведено от нарушение на член 39, параграфи 1 и 2 от [Хартата], на член 14, параграф 3 ДЕС, на член 1, параграф 3 от Акта за избиране на членове на ЕП (1976 г.), на принципа на лоялно сътрудничество по член 4, алинея трета ДЕС (в този случай от страна на испанския Tribunal Supremo (Върховен съд), на принципа на предимство на правото на Европейския съюз, на член 9 (алинея втора) от Протокол № 7 за привилегиите и имунитетите на Европейския съюз и на член 6 от Правилника за дейността на Европейския парламент.
                  
                              —
                           
                           
                              В това отношение се твърди, че не били изведени никакви практически последици от решението на Съда на Европейския съюз от 19 декември 2019 г. по дело C-502/19, именно относно г-н Oriol Junqueras i Vies, което изисквало да се отправи до Европейския парламент молба за снемане на депутатския имунитет, и вместо това то е било приложено, за да се пристъпи към заместването му с друг евродепутат.
                           
                        
                              —
                           
                           
                              При условията на евентуалност жалбоподателят твърди, че член 13, параграф 3 от Акта за избиране на членове на Европейския парламент и член 4, параграф 7 от Правилника за дейността на Европейския парламент трябва да се тълкуват съобразно неговите твърдения, в смисъл, че Европейският парламент може да констатира, че са налице предвидените в тези разпоредби изключения от обявяването на мястото за свободно, когато е възможно да се разгледа основанието за това, без да се прави преценка на националното право, което действително е било направено по отношение на решението от 23 януари на [Централната избирателна комисия].
                           
                        
            
                  3.
               
               
                  Трето основание, изведено от нарушение на член 39, параграфи 1 и 2 от [Хартата], на член 3 от Протокол № 1 към ЕКПЧ, на член 9 (алинея първа, букви а) и б) от Протокол № 7 за привилегиите и имунитетите на Европейския съюз и на член 6 от Правилника за дейността на Европейския парламент.
                  
                              —
                           
                           
                              Според жалбоподателя незаконно е отказано на г-н Oriol Junqueras i Vies да се ползва ефективно от имунитетите, предвидени в посочения член (алинея първа, букви а) и б) от Протокол № 7 за привилегиите и имунитетите на Европейския съюз.
                           
                        
            
                  4.
               
               
                  Четвърто основание, изведено от нарушение на член 9 (алинея първа, буква а) от Протокол № 7 за привилегиите и имунитетите на Европейския съюз, на член 39, параграфи 1 и 2 от [Хартата] и на член 3 от Протокол № 1 към ЕКПЧ, на член 6 от Правилника за дейността на Европейския парламент и на член 13, параграф 3 от Акта за избиране на членове на Европейския парламент (1976 г.), доколкото практиката на Върховния съд — постановена ad hoc и ad homine в същото специално наказателно дело, което се разглежда тук, като начин да се покрият неговите собствени действия — е в разрез с испанското законодателство, което изисква предварително да се направи искане за снемане на депутатския имунитет, за да може да се започне наказателно преследване срещу избран депутат, за което няма никакъв прецедент, както признава самият Върховен съд.
               
            
                  5.
               
               
                  Пето основание, изведено от нарушение на член 20 от [Хартата], доколкото е налице неравно третиране пред закона, поради това че не са били приложени едни и същи критерии при тълкуването на правото на Съюза по отношение на г-н Junqueras и на евродепутата, който заема мястото му съгласно обжалвания акт.